Title: ประกาศกระทรวงเกษตรและสหกรณ์ เรื่อง กำหนดคุณภาพหรือมาตรฐานของอาหารสัตว์ควบคุมเฉพาะ ประเภทวัตถุที่ผสมแล้ว พ.ศ. 2559

ประกาศกระทรวงเกษตรและสหกรณ์

ประกาศกระทรวงเกษตรและสหกรณ์
เรื่อง
กำหนดคุณภาพหรือมาตรฐานของอาหารสัตว์ควบคุมเฉพาะ ประเภทวัตถุที่ผสมแล้ว
พ.ศ. ๒๕๕๙

อาศัยอำนาจตามมาตรา
๕ และมาตรา ๖ (๑) แห่งพระราชบัญญัติควบคุมคุณภาพอาหารสัตว์ พ.ศ. ๒๕๕๘ รัฐมนตรีว่าการกระทรวงเกษตรและสหกรณ์โดยคำแนะนำของคณะกรรมการควบคุมคุณภาพอาหารสัตว์ออกประกาศไว้
ดังต่อไปนี้

ข้อ
๑  ประกาศนี้เรียกว่า ประกาศกระทรวงเกษตรและสหกรณ์
เรื่อง กำหนดคุณภาพหรือมาตรฐานของอาหารสัตว์ควบคุมเฉพาะ ประเภทวัตถุที่ผสมแล้ว
พ.ศ. ๒๕๕๙

ข้อ
๒[๑]  ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ
๓  ในประกาศนี้
ประเภทวัตถุที่ผสมแล้ว หมายความว่า
(๑)
หัวอาหารสัตว์
(๒)
อาหารสัตว์ผสมสำเร็จรูป
(๓)
สารผสมล่วงหน้า (พรีมิกซ์)
(๔)
อาหารสัตว์เลี้ยงที่มีโภชนาการครบถ้วน (Complete Pet Food)
(๕)
อาหารขบเคี้ยว/อาหารว่างสำหรับสัตว์เลี้ยง (Complementary Pet Food)
(๖)
อาหารประกอบการรักษาโรคสำหรับสัตว์เลี้ยง (Therapeutic Pet
Food)
สัตว์เลี้ยง หมายความว่า สุนัข และแมว
สื่อ (Carriers) หมายความว่า
วัตถุที่ใช้ในการเจือจางหรือใช้เป็นส่วนผสมในปริมาณที่เหมาะสมของวัตถุที่เติมในอาหารสัตว์
และให้หมายความรวมถึงส่วนของพืช แร่ธาตุ กากน้ำตาล ผลิตผลที่เหลือจากการหมัก น้ำ
น้ำมัน ที่ใช้ในการผลิตอาหารสัตว์ วัสดุที่เหลือจากการเกษตรที่ปลอดภัย เคลย์ (Clay) ซิลิคอนไดออกไซด์ (Silicondioxide) เคโอลิน (Kaolin) เดกซ์โตรส (Dextrose) และหรือแล็กโตส (Lactose) และแป้งจากพืชที่ใช้ในการผลิตอาหารสัตว์ควบคุมเฉพาะด้วย

ข้อ
๔  กำหนดคุณภาพหรือมาตรฐานของอาหารสัตว์ควบคุมเฉพาะ
ประเภทวัตถุที่ผสมแล้วชนิดหัวอาหารสัตว์
ชนิดอาหารสัตว์ผสมสำเร็จรูป และอาหารสัตว์ ประเภทวัตถุที่ผสมแล้ว ที่ใช้สำหรับเลี้ยงสุนัขและแมว
ได้แก่ อาหารสัตว์เลี้ยงที่มีโภชนาการครบถ้วน (Complete Pet Food) อาหารขบเคี้ยว/อาหารว่างสำหรับสัตว์เลี้ยง (Complementary Pet Food) และอาหารประกอบการรักษาโรคสำหรับสัตว์เลี้ยง
(Therapeutic Pet Food) ให้มีอัตราส่วนของโปรตีน ไขมัน กาก และความชื้น
คิดเป็นร้อยละของน้ำหนักอาหารสัตว์
ตามที่ปรากฏในใบสำคัญการขึ้นทะเบียนอาหารสัตว์ควบคุมเฉพาะที่ผู้รับใบอนุญาตได้ขอขึ้นทะเบียนต่อพนักงานเจ้าหน้าที่

ข้อ
๕  กำหนดคุณภาพหรือมาตรฐานของอาหารสัตว์ควบคุมเฉพาะ
ประเภทวัตถุที่ผสมแล้วชนิดสารผสมล่วงหน้า (พรีมิกซ์)
โดยต้องมีส่วนผสมที่ประกอบด้วยวัตถุที่เติมในอาหารสัตว์ผสมกับสื่อ (Carriers) ตามที่ปรากฏในใบสำคัญการขึ้นทะเบียนอาหารสัตว์ควบคุมเฉพาะที่ผู้รับใบอนุญาตได้ขอขึ้นทะเบียนต่อพนักงานเจ้าหน้าที่

ประกาศ ณ วันที่ ๒๙
กันยายน พ.ศ. ๒๕๕๙
พลเอก ฉัตรชัย  สาริกัลยะ
รัฐมนตรีว่าการกระทรวงเกษตรและสหกรณ์

ชนิกา/ปริยานุช/จัดทำ
๒๕ ตุลาคม ๒๕๕๙

นุสรา/ตรวจ
๕ มกราคม ๒๕๖๐

[๑] ราชกิจจานุเบกษา
เล่ม ๑๓๓/ตอนพิเศษ ๒๔๒ ง/หน้า ๑๒/๒๐ ตุลาคม ๒๕๕๙